देहानि खौरां , 6 नभेम्बर : गोनांथिनि बारा संख्रि जानाया देहानि ख'हा लाबोयो । मानोना बांद्राय संख्रि जायोब्ला नोंथाङा माखासे रोखोमनि गोब्राब बेरामफोर जानो हागौ । संख्रिआ जोंनि जाग्रा आदारनि थावनायखौ थारैनो बांहोयो , नाथाय बांद्राय संख्रिया माब्लाबा थावनायखौ गाज्रिबो खालामो । बांद्राइ संख्रि जनायनि जाउनाव नोंथाङा हाइ ब्लाड प्रेशारखौ लाफानानै बिखाजों लोब्बा गोनां माखासे खैफोद गोनां बेमारफोरबो जानो हागौ । बांद्राय संख्रि जानायजों केन्सार बायदि जिउ फोजोबस्रांग्रा बेमारनि आफोदआबो बाङो । बेबायदियाव बेखौ मिथिनानै लानाया गोनांदि , सानसेयाव बेसेबां संख्रि जायोब्ला देहाया गोग्गोयै थायो । बेजों लोगोसे बे बाथ्राखौबो नोजोर लाखिनांगौदि , माखासे एरैबायदि मैगं - थाइगंफोरबो दङ , जेराव संख्रिनि बिबाङा गोबां जायो आरो बेयो नोंथांनि देहाखौ ख'हा खालामनो हागौ । अदेबानि सासे गोग्गो देहानि थाखाय नोंथाङा सानसेयाव 2.300 किलिग्राम एबा गासै गंसे फिसा चामसनि संख्रिल' जानांगौ । नाथाय आथिखालाव जोंनि गेजेराव बेबायदि गोबां कम सुबुंफोर दङ जायफोरा बेसेबां संख्रि जागासिनो दङ बेखौ नोजोर लाखिदों । बेनि गेजेरजो हाइ ब्लाड प्रेशारनि मैहुर जानांनायनि आन्दोयाव बांसिन संख्रि जानायाबो मोनसे जाहोन । लोगोसे बारा संख्रि जानायजों नोंथाङा डिहाइड्रेशननि जेंनाबो जानो हागौ । मख'नो गोनांदि , देहायाव सडियामनि बिबाङा जोबोद गोनांथार , नाथाय बेनि बांनायजों गोबां रोखोमनि बेमारफोर जानो हमो । अब्ला डक्टरआ संख्रिखौ कम जानो बोसोन होयो । जुदि नोंथांनि जाग्रा आदाराव सडियाम बांसिन थायोब्ला नोंथाङा हाइ बि पिनि जेंना जानो हागौ । बेजों नोंथांनि थैनि थांलाइ - फैलायनि बिबाङा बारायो आरो उफ्रा थैनि थांलाय फैलाया बिखा आरो हांलाग्रा नलिफोराव उफ्रायै नारसिन्नाय सोमजियो । बेजों नोंथाङा बिखाजों सोमोन्दो गोनां बेमार जानो हागौ । जाउनाव नोंथाङा हार्ट एटाकबो जानो हागौ । बेनिखायनो देहायाव दैनि आंखालनिफ्राय रैखा मोन्नो थाखाय संख्रिखौ थि बिबांनि जानांगौ । लोगोसे दैखौबो बारा लोनांगौ , जाय नोंथांनि देहानि थाखाय मुलाम्फा गोनां जानो हागौ । बारा संख्रि जायोब्ला देहायाव बुखांनायनिबो जेंना सोमजियो । मानोना देहायाव संख्रिनि बिबाङा बारा जायोब्ला गोबां दै जमा थायो । बे थासारिखौ वाटार रिटेन्शन एबा फ्लुड रिटेन्शन बुंनाय जायो । बेबायदि थासारियाव आखाय आथिं आरो देहायाव बुनायनि जेंनाया जागायो । लिरनायाव मख'नाय बोसोन आरो सुबुरनखौ खालि जेंनानि खौरांखौ नोजोर होनायनि थाखायल' नङा आरो बेखौ दिन्थिनाय देहा फाहामथायनि बोसोन महरै लानो नाङ । अदेबानि माबाफोर सोंथि सोनांगौ एबा जेंना जायोब्ला जेब्लाबो गावनि डक्टरनिफ्राय बोसोन ला । 
गोनांथि जानायनि बांसिन संख्रि जायोब्ला देहाखौ ख'हा खालामो